

**ประกาศองค์การบริหารส่วนตำบลหนองตะไก้**

**เรื่อง สอบราคาซื้อครุภัณฑ์ไฟฟ้า จำนวน 3 รายการ**

…..............................................**........**

ด้วยองค์การบริหารส่วนตำบลหนองตะไก้มีความประสงค์จะดำเนินการสอบราคาซื้อ จำนวน 3 รายการ ดังนี้

1.ชุดพลังงานไฟฟ้าแสงอาทิตย์ จำนวน 10 ชุดๆละ 19,200 บาท เป็นเงิน 192,000 บาท ประกอบด้วย

-แผ่นโซล่าเซลล์ 120 Watt Mono – Crystal

-ที่ชาร์จโซล่าเซลล์ S -120 Solar Charger-Inverter 150 Watt

-แบตเตอร์รี่ 125A

2.ที่ชาร์จโซล่าเซลล์ Charger-Inverter 150 W 12-29V จำนวน 21 ชุดๆละ 3,800 บาท เป็นเงิน 79,800 บาท

3.แบตเตอร์รี่ 125A จำนวน 21 ชุดๆละ 5,500 บาท เป็นเงิน 115,500 บาท

# ผู้มีสิทธิเสนอราคาจะต้องมีคุณสมบัติดังนี้

1. เป็นนิติบุคคล หรือบุคคลธรรมดา และเป็นผู้มีอาชีพขายพัสดุดังกล่าว

2. ผู้เสนอราคาต้องไม่เป็นผู้ถูกระบุชื่อไว้ในบัญชีรายชื่อผู้ทิ้งงานของทางราชการ หรือ ของหน่วยงานการบริหารราชการส่วนท้องถิ่น และได้แจ้งเวียนชื่อแล้ว

3. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้น ศาลไทย เว้นแต่รัฐบาลของผู้เสนอราคาได้ มีคำสั่งให้สละสิทธิความคุ้มกันเช่นว่านั้น

4. เป็นผู้ที่ผ่านการคัดเลือกผู้มีคุณสมบัติเบื้องต้นในการซื้อขององค์การบริหารส่วนตำบลหนองตะไก้

5. ผู้เสนอราคาต้องไม่เป็นผู้มีผลประโยชน์ร่วมกันกับผู้เสนอราคารายอื่น ณ วัน ประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่าง เป็นธรรม ในการสอบราคาซื้อครั้งนี้

กำหนดยื่นซองสอบราคาซื้อตั้งแต่**วันที่ 12 เดือน กรกฎาคม พ.ศ. 2555 ถึง วันที่ 24 เดือน กรกฎาคม พ.ศ. 2555 ระหว่างเวลา 08.30 น. ถึง 16.30 น.**  ในเวลาราชการ ณ องค์การบริหารส่วนตำบลหนองตะไก้ และใน **วันที่ 25 กรกฎาคม พ.ศ.2555 ระหว่างเวลา 08.30 ถึง 16.30 น.**  ณ ศูนย์จัดซื้อจัดจ้างที่ว่าการอำเภอสูงเนิน ชั้น 2 กำหนดเปิดซองสอบราคาซื้อใน**วันที่ 26 เดือน กรกฎาคม พ.ศ. 2555 ตั้งแต่เวลา 10.30 น.**  เป็นต้นไป ณ ศูนย์จัดซื้อจัดจ้างที่ว่าการอำเภอสูงเนิน ชั้น 2

ผู้สนใจติดต่อขอรับ/ซื้อเอกสารสอบราคาในราคาชุดละ 200.-บาท ได้ที่ทำการองค์การบริหารส่วนตำบลหนองตะไก้ ระหว่าง **วันที่ 12 เดือน กรกฎาคม พ.ศ. 2555 ถึงวันที่ 25 เดือน กรกฎาคม พ.ศ. 2555** หรือสอบถามทางโทรศัพท์หมายเลข 0-4424-9357 ในวันและเวลาราชการ

ประกาศ ณ วันที่ 12 เดือน กรกฎาคม พ.ศ. 2555

(ลงชื่อ)

(นางจันทิมา โกสินทร์รักษา)

นายกองค์การบริหารส่วนตำบลหนองตะไก้